text: কবিতা সিংহ  ( ১৯৩১-১৯৯৮) একজন বাঙ্গালী কবি, গল্পকার ও ঔপন্যাসিক। জীবিকাসূত্রে তিনি ছিলেন একজন প্রথিতযশা সাংবাদিক। বিংশ শতাব্দীর শেষার্ধে সক্রিয় এই কবি-সাংবাদিক ছিলেন আধুনিক কর্মজীবী সৃজনশীল নারীর মডেল। তিনি কখনও কখনও ছদ্মনাম সুলতানা চৌধুরী ব্যবহার করেছেন। তিনি একজন নারীবাদী লেখিকা।
  
  জীবনবৃত্তান্ত 
  তার জন্ম ১৬ অক্টোবর, ১৯৩১ খ্রিষ্টাব্দে কলকাতার ভবানীপুরে। মা অন্নপূর্ণা সিংহের অনুপ্রেরণাতে কৈশোরেই তার কবিতা লেখা আর ছবি অাঁকতে শেখা।মাত্র কুড়ি বছর বয়সে সহপাঠী বিমল রায় চৌধুরীকে বিয়ে করেন কবিতা।
  
  কর্মজীবন 
  তিনি আকাশবাণীর ‘শ্রবণী’ অনুষ্ঠানের প্রোডিউসার হিসেবে কাজ করেছেন।
  
  কাব্যকৃতি 
  ১৯৪৬এ তার প্রতম কবিতা প্রকাশিত হয়। তার সম্পর্কে বলা হয়েছে, তার চিন্তা-চেতনা, জীবন দর্শন এবং ভাবনাভঙ্গী সমসময়ের থেকে অনেকখানি এগিয়ে ছিল। তার স্বরে ও বক্তব্যে প্রতিধ্বনিত হতো সুগভীর আত্মপ্রত্যয়। সমাজের একপার্শ্বিকতাকে ভেঙে তিনি নতুন ভবিষ্যতের স্বপ্ন ব্যক্ত করেছেন। তার কবিতার পঙ্ক্তিতে পঙ্ক্তিতে আত্ম-অন্বেষণের প্রশ্ন উত্থাপিত হয়েছে।
  
  প্রকাশনা 
  তার কাব্যগ্রন্থের সংখ্যা তিনটি। তার প্রথম উপন্যাস "পাপপুণ্য পেরিয়ে" প্রকাশিত হয় ১৯৬৪ খ্রিষ্টাব্দে। এটি একটি মনস্তাত্ত্বিক যাতে আধুনিক দাম্পত্য জীবনের জটিলতা নিয়ে অভূতপূর্ব দৃষ্টিপাত রয়েছে।
  
  তথ্যসূত্র
  
  বহিঃসংযোগ
   কবিতা সিংহের শ্রেষ্ঠ কবিতা
  
  বিষয়শ্রেণী:১৯৩১-এ জন্ম
  বিষয়শ্রেণী:১৯৯৮-এ মৃত্যু
title: কবিতা সিংহ